NaiveNeuron/SloPal huggingface dataset:
B. Bugár, podpredseda NR SR: (2005-06-22):
I. Henzélyová, poslankyňa: Ďakujem. Vážený pán predsedajúci, kolegyne, kolegovia, vážený pán minister, dovoľte mi, aby som podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky vystúpila v prvom čítaní o vládnom návrhu zákona o environmentálnom overovaní a registrácii organizácií v schéme Európskeho spoločenstva  pre environmentálne manažérstvo a audit a o zmene a doplnení niektorých zákonov (tlač 1159) ako spravodajkyňa určená Výborom Národnej rady Slovenskej republiky pre životné prostredie a ochranu prírody. Konštatujem, že predmetný návrh zákona spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky o rokovacom poriadku Národnej rady Slovenskej republiky, ako i náležitosti určené v legislatívnych pravidlách. S ohľadom na oprávnenia, ktoré pre mňa ako spravodajkyňu výboru vyplývajú, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku Národnej rady Slovenskej republiky na tom, že po rozprave odporučí predmetný návrh zákona prerokovať v druhom čítaní. Súčasne odporúčam v zmysle § 74 ods. 1 zákona Národnej rady Slovenskej republiky o rokovacom poriadku a v súlade s rozhodnutím predsedu Národnej rady Slovenskej republiky č. 1177 z 24. mája 2005 prideliť návrh zákona v druhom čítaní na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre hospodárstvo, privatizáciu a podnikanie a Výboru Národnej rady Slovenskej republiky pre životné prostredie a ochranu prírody. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre životné prostredie a ochranu prírody, pričom odporúčam, aby výbory, ktorým bol návrh zákona pridelený, ho prerokovali do 7. septembra 2005 a gestorský výbor v lehote do 9. septembra. Pán predseda, ďakujem, skončila som, môžete otvoriť rozpravu.
P. Hrušovský, podpredseda NR SR: (2002-02-01):
Teraz dávam slovo pani poslankyni Keltošovej, ktorá je spoločnou spravodajkyňou k vládnemu návrhu zákona, ktorým sa mení a dopĺňa zákon č. 95/2000 Z. z. o inšpekcii práce a o zmene a doplnení niektorých zákonov, aby informovala Národnú radu o odporúčaní výboru k prerokúvanému návrhu zákona, len preto, pani poslankyňa, aby nemohol začať výbor skôr ako... O. Keltošová, poslankyňa: Vážený pán minister, vážený pán predsedajúci, vážená Národná rada, panie poslankyne, páni poslanci, vystúpiť na dnešnej schôdzi Národnej rady k uvedenému návrhu zákona ma určil Výbor Národnej rady Slovenskej republiky pre sociálne veci a bývanie na svojej 73. schôdzi. V súlade s § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov podávam v prvom čítaní spravodajskú správu o predmetnom návrhu zákona. Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a § 68 zákona č. 350/1996 Z. z., ako aj náležitosti určené v legislatívnych pravidlách. Z toho vyplýva, že návrh zákona obsahuje paragrafové znenie a dôvodovú správu, bol vypracovaný na základe uznesenia vlády SR č. 366 zo dňa 25. apríla 2001 k návrhu opatrení zameraných na vyhľadávanie a potieranie nelegálnej práce. Jeho účelom je vytvorenie právnych predpokladov na zvýšenie efektívnosti výkonu inšpekcie práce v oblasti kontrolnej činnosti zameranej na zisťovanie nelegálnej práce a jej odstraňovanie. Ministerstvo financií Slovenskej republiky konštatuje, že finančné požiadavky vyplývajúce z návrhu zákona sú zabezpečené v návrhu štátneho rozpočtu na rok 2002 v kapitole ministerstva práce. Návrh zákona bol prerokovaný v Rade hospodárskej a sociálnej dohody Slovenskej republiky dňa 21. decembra 2001, ktorá s ním súhlasila. Návrh zákona nemá dopad na rozpočet obcí, má pozitívny dopad na zamestnanosť v Slovenskej republike. Je v súlade s Ústavou Slovenskej republiky. Dámy a páni, s ohľadom na oprávnenia, ktoré pre mňa ako spravodajcu vyplývajú z § 73 zákona Národnej rady č. 350/1996 Z. z. o rokovacom poriadku, odporúčam, aby sa Národná rada Slovenskej republiky uzniesla v § 73 ods. 3 písm. c) zákona č. 350/1996 Z. z. aj na tom, že ho prerokuje v druhom čítaní. Môžete otvoriť rozpravu, pán predsedajúci.
Pellegrini, Peter, predseda NR SR (2015-03-17):
Hlasujeme o bode 96 spoločnej správy s odporúčaním gestorského výboru schváliť. (Hlasovanie.) Prítomných 87 poslancov, za 78, zdržalo sa 5, nehlasovali 4. Návrh sme schválili.
Lipšic, Daniel, poslanec NR SR (2015-06-15):
Ďakujem veľmi pekne. Po prvé už som to spomínal v úvode a spomeniem to aj v záverečnej reči, ja som tu citoval konkrétne uznesenia vyšetrovateľov, kedy sa Gorila vyšetrovala a kedy nie. Treba dobre počúvať. Ja tu mám spis a z neho som citoval, aby sme proste mali vyrovnané účty. Čiže také všeobecné kecy, podľa mojej mienky, nikam nevedú. Ešte k tomu, čo tu hovorili viacerí poslanci SMER-u, že v zásade nevieme to nejako rozlúsknuť, tú Gorilu, či to bolo tak, alebo tak, a každý je nejaký vinný trošku a ktovie, teraz FIFA niekoho stíha a nikto proste nie je ideálny. To mi príde akože strašne alibistický postoj. Ja som bol pred pár rokmi na Rozsutci, a keď sme schádzali dole, tak sme zastavili na salaši a ten bača mi hovorí, že: „Vy ste v tej Bratislave, v tom parlamente. A tam je aj veľa takých rozumných poslancov, že?“ „No, je.“ „Ale veľa aj takých menej rozumných poslancov, že?“ „No, no.“ „No,“ on hovorí, „to je asi ťažko odlíšiť jedných od tých druhých.“ Podľa mňa to zase až také úplne ťažké, a ani v prípade Gorily, nie je odlíšiť jedných od tých druhých, a budem o tom hovoriť v záverečnom vystúpení, pretože... Ale čo sa chcem opýtať vás, pán poslanec Šuca. Čo vám vadí na návrhu uznesenia, ktorý bol predložený skupinou poslancov? Čo vám na ňom prekáža? Nech sa vyšetruje každý z každej strany, ktorý sa podieľal na Gorile. Vládnej, opozičnej, mne je to úplne fuk. Čo vám na tom vadí? Čoho sa bojíte? Čoho sa bojíte, keď nechcete? Lebo vychádzam z toho, že ak navrhujete alternatívne uznesenie, tak na tom pôvodnom vám niečo prekáža. A mňa by naozaj zaujímalo, lebo ste ho, samozrejme, formulovali vy, pán poslanec, tomu absolútne dôverujem, že čo vám vadí na tom predloženom návrhu?
Paška, Pavol, predseda NR SR (2013-06-26):
(Hlasovanie.) 144 prítomných, 80 bolo za, 37 proti, 27 sa zdržalo. Schválili sme novelu zákona 580 o zdravotnom poistení. Pán poslanec Kovačócy uvedie v druhom čítaní hlasovanie o vládnom návrhu zákona č. 435 o poskytovaní dotácií v pôsobnosti ministerstva obrany. Je to tlač 471. (Hlasovanie o vládnom návrhu zákona, ktorým sa mení a dopĺňa zákon č. 435/2010 Z. z. o poskytovaní dotácií v pôsobnosti Ministerstva obrany Slovenskej republiky , tlač 471.)
Galko, Ľubomír, poslanec NR SR (2023-12-14):
Ďakujem pekne. Richard, je dobre, že si sa pozrel na návrh tohto zákona, ktorý prerokúvame aj z pohľadu rušenia rodinného stavebného sporenia. Mnohé mladé rodiny sú, sú tie, ktoré sú v súčasnosti najviac ohrozené. Málo sa o tom hovorí, ale, ale je to tak. Navyše, a na tom by sme sa mohli zhodnúť všetci, stavebné sporenie je sporenie, je to rodinné sporenie a to jednoznačne pozitívne. Si hovoril aj, aj, aj o tom, alebo v rozprave si poukázal, alebo snažil si sa poukázať na to, že rodinné stavebné sporenie je v duchu Ústavy Slovenskej republiky. Oproti tomu teda zasa stojí názor, kde niektorí hovoria o určitej diskriminácii. Ale ak teda hovoríme o diskriminácii pri rodinnom stavebnom sporení, tak sa bavme o možnosti napríklad jeho rozšírenia, hej, napríklad o osoby žijúce v spoločnej domácnosti a podobne. A nie to mirnix-dirnix narýchlo zrušiť, lebo niečo zrušiť to je to najjednoduchšie. A druhá poznámka, čo ma teda zaujala tá časť pozitívne, to bolo v tvojom vystúpení, tá sa týkala toho zásahu do stability a predvídateľnosti podnikateľského prostredia, nakoľko podnikateľské subjekty mali legitímne očakávania, že daný zákon vstúpi do platnosti, a teraz sa to ide zrušiť. A posledná poznámka. Práve stavebné sporenie vedie ľudí k zodpovednému finančnému správaniu prostredníctvom dlhodobého šetrenia a možnosti čerpania zvýhodnených stavebných úrokov... teda úverov. To znamená, že na jednej strane to zruší, na druhej strane podporovať hypotéky je... (Prerušenie vystúpenia časomerom.)
Pročko, Jozef, poslanec NR SR (2024-01-10):
A vy ste kde? Vy ste sa celý čas teraz bavili tam s... (Prerušenie vystúpenia predsedajúcim.)
Laššáková, Jana, poslankyňa NR SR (2016-03-23):
Sľubujem. (Potlesk.)
Gašpar, Tibor, podpredseda NR SR (2024-09-10):
Ďakujem. Posledný, pán poslanec Mikulec, nech sa páči.
Bugár, Béla, podpredseda NR SR (2020-02-25):
Keď budete ďalej takto pokračovať, ja vás zastavím, ja vás zastavím.
Bugár, Béla, podpredseda NR SR (2018-06-19):
Ak môžem, vážené panie poslankyne, páni poslanci, vzhľadom k tomu, že po hlasovaniach začneme body pána ministra financií, ktorý o šestnástej tiež odchádza dnes na služobnú cestu, ale zajtra už tu bude, zajtra máme termínovaný bod o návrhu uznesenia pani poslankyne Cséfalvayovej, potom by sme pokračovali návrhmi, samozrejme, neprerokovanými návrhmi pána ministra financií a po prerokovaní návrhov by sme pokračovali s tými bodmi, ktoré ste teraz vymenovali. Ak je všeobecný súhlas. (Súhlasná reakcia pléna.) Ďakujem pekne. Pán poslanec Podmanický.
Kollár, Boris, predseda NR SR (2021-11-24):
Prosím, prezentujme sa a hlasujeme. (Hlasovanie.) Prítomných 132 poslancov, za 94, proti 1, zdržalo sa 36, nehlasoval 1. Konštatujem, že sme schválili vládny návrh novely zákona č. 218/2013 Z. z. o núdzových zásobách ropy. Nasleduje hlasovanie v druhom čítaní o vládnom návrhu zákona o Komore geodetov a kartografov (tlač 689), bod 7 schváleného programu. Dávam slovo spoločnej spravodajkyni z výboru pre pôdohospodárstvo a životné prostredie pani poslankyni Miriam Šutekovej, aby hlasovanie uvádzala. (Hlasovanie o vládnom návrhu zákona o Komore geodetov a kartografov , tlač 689.)
M. Číž, podpredseda NR SR: (2008-03-27):
Pýtam sa, či chce položiť... Zapnite, prosím pánovi poslancovi mikrofón.
M. Číž, podpredseda NR SR: (2007-03-23):
(Hlasovanie.) Prítomných 130 poslancov, za návrh 124 poslancov, zdržalo sa 6 poslancov. Konštatujem, že tento návrh sme schválili.
Hrnko, Anton, poslanec NR SR (2016-09-08):
Ďakujem, pán predsedajúci. Pán poslanec Vašečka, ja podobne ako pán Osuský som bol tiež štyrikrát zvolený do parlamentu a zažil som aj parlament, ktorému skutočne išlo o vec, kde sa rokovalo o veciach a kde bol každý jasne identifikovaný, čo chce, akým spôsobom chce presadzovať svoju politiku. To, čo sa tu dialo za mesiace po voľbách v marci tohto roku, to som nezažil ani za tých najťažších dôb, ktoré mnohí vykladáte rôznym spôsobom, lebo vždy sa rešpektovala pravda a nikto nezavádzal, nehovoril prázdne slová, neklamal, neobviňoval nikoho bez dôkazov. Takže váš prejav bol pekný, ale sú to len slová, slová a opäť slová. Ale vy ako veriaci kresťan viete, že nie podľa lístia, nie podľa všetkého iného, ale podľa plodu poznáš strom. A ten váš plod sa teraz prejavuje. Tak sa potom nečudujte. Ďakujem.
Bugár, Béla, podpredseda NR SR (2017-12-05):
Pán poslanec Matovič, nevyrušujte!
Kalmárová, Viera, poslankyňa NR SR (2024-01-23):
Ďakujem za slovo, pán predsedajúci. Pán Peter Pollák, pán poslanec sa veľmi striktne držal témy, o ktorej sa teda dnes rokuje a rokuje sa o nej niekoľko dní, teda skráteného legislatívneho konania. A je veľmi zaujímavé, že takmer každá reakcia vládnych predstaviteľov na kritiku toho, že skrátené legislatívne konanie pri novelách trestných zákonov je v rozpore so zákonom, sa končí tým, že dĺžka rokovania, respektíve dĺžka rozpravy je náhradou riadneho legislatívneho procesu. Je to zjavný nezmysel, ktorý ale môže byť menej informovanými občanmi vnímaný ako prijateľné vysvetlenie. Myslím, že v tejto súvislosti by sme mali každého politika, ktorý takto to robí z občanov hlupákov, požiadať, aby citoval to ustanovenie zákona o rokovacom poriadku, ktoré hovorí o tom, že návrh zákona predložený v skrátenom legislatívnom konaní sa stáva návrhom zákona, ktorý prešiel riadnym legislatívnym procesom vrátane MPK vtedy, ak rozprava trvá viac dní. A teraz mne zostáva len dúfať, že sa v tomto zmysle nebudú vládni politici inšpirovať týmto nápadom a nepredložia novelu rokovacieho, zákona o rokovacom poriadku v tomto duchu. Ďakujem.
Brocka, Július, poslanec NR SR (2010-12-10):
Ďakujem pekne. Vážený pán podpredseda, v rozprave vystúpili štyria poslanci, traja aj s pozmeňovacími návrhmi alebo s návrhmi na hlasovanie. Pán poslanec Blanár podal procedurálny návrh nepokračovať v rokovaní o návrhu zákona. Pán predsedajúci, dajte hlasovať o tomto návrhu.
A. Belousovová, podpredsedníčka NR SR: (2009-02-18):
Pokračujte.
Bugár, Béla, podpredseda NR SR (2017-06-14):
Nech sa páči, prezentujme sa a hlasujeme.
Jurinová, Erika, poslankyňa NR SR (2017-02-01):
Ďakujem pekne. Ja o koze, vy o voze. Pani poslankyňa, opäť ste skĺzli k tomu, že ste mi začali vypočítavať sociálnu pomoc. Ja hovorím o tom, že chýba ucelená rodinná politika, ktorá pomáha mladým rodinám, nielen tým, ktoré sú v sociálnej núdzi. Áno, som rada, že existuje dosť nástrojov na podporu rodín, ktoré sa dostanú do zlej sociálnej situácie, ale stále hovorím o tom, že naozaj tá demografická krivka je neúprosná a štát nerobí opatrenia v tom, aby nejakým spôsobom podporil zmenu myslenia v ľudí. A to súvisí aj so vzdelávaním. To nehovorím, že všetky benefity majú byť len finančné. Každopádne zosúladenie práce a rodín je na Slovensku veľkým problémom. A tie drobné opatrenia, ktoré máme, ani nevieme využívať naplno. Takže aj to, keď ste hovorili o tých, že nevieme možno o všetkých možnostiach, aj to je chyba štátu, že nedokáže svojich občanov informovať o všetkých možnostiach, aké majú, cez úradníkov, áno, cez tých zamestnancov. Ďakujem.
Bugár, Béla, podpredseda NR SR (2017-11-29):
Nech sa páči, prezentujme sa a hlasujme. (Hlasovanie.) Prítomných 139 poslancov, za hlasovalo všetkých 139 poslancov Takže návrh bol jednohlasne schválený, odsúhlasený. Nech sa páči.
Hrnčiar, Andrej, podpredseda NR SR (2018-09-18):
Ja takisto by som chcel opraviť hlasovanie pri tlači 1015, bod 37 schváleného programu, zariadenie hlasovacie vykázalo, že som hlasoval „za“, chcel som hlasovať „proti“.
Jurinová, Erika, podpredsedníčka NR SR (2015-04-23):
Dávam slovo pánovi poslancovi Poliačikovi, nech sa páči.
Andrejuvová, Anna, poslankyňa NR SR (2022-11-08):
Ďakujem veľmi pekne, pán predsedajúci. Prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laurenčík, Milan, podpredseda NR SR (2022-06-24):
Faktickú poznámku na vaše vystúpenie má pán poslanec Štefan Kuffa. Nech sa páči.
Laurenčík, Milan, podpredseda NR SR (2020-11-24):
S reakciou na faktické poznámky pán poslanec Milan Mazurek.
Senko, Ján, poslanec NR SR (2011-04-05):
Ďakujem za slovo. Medzi tými teplárňami, ktoré by sa mali sprivatizovať, je aj tepláreň vo Zvolene A preto aj občania mesta Zvolen s veľkým napätím sledujú, ako sa bude ďalej pokračovať ohľadom možnej privatizácie tejto teplárne. Mesto Zvolen po roku 2000 schválilo strategický dokument – komunálnu energetickú koncepciu, ktorou deklarovalo preferovanie centrálneho zdroja teplárne pri zásobovaní teplom a teplou vodou pre jedenásťtisícpäťsto domácností, mnohých priemyselných parkov, podnikov a inštitúcií pri zachovaní prijateľnej ceny. Na základe tejto koncepcie vedenie zvolenskej teplárne realizovalo racionalizačné a modernizačné opatrenia vrátane projektu ekologizácie a zdroja tepla financovaného z fondov Európskej únie, v rámci ktorého boli v teplárni inštalované nové kogeneračné jednotky, umožňujúce okrem spaľovania tradičných fosílnych palív plynu a uhlia spaľovať aj biomasu a spĺňať tak prísne európske emisné limity. Možnou privatizáciou teplárne sa občania obávajú, že môže dôjsť k zvýšenej cene tepla, ktoré zaplatia oni, a budú možno musieť hľadať aj iné spôsoby, ako vykurovať svoje domácnosti. V tom prípade sa celá tá koncepcia, ktorá bola pred niekoľkými rokmi schválená, stane iba obyčajným zdrapom papiera. V podstate môže hroziť aj to, že v meste Zvolen postupne bude vybudovaných mnoho malých komínov, pretože veľké... (Vystúpenie prerušené časomerom.)
Martvoň, Anton, poslanec NR SR (2012-07-02):
Ďakujem pekne. V podstate ja, aby som teda jasne zadefinoval svoj postoj, chcem povedať to, že plne súhlasím s tým, že nejako by mal byť postihnutý ten, čo kradne tie poklopy, ale zároveň aj ten, čo ich vykupuje. Takto súhlasím aj s mojimi kolegami, čo povedali. Na druhej strane, fakt si dovolím upozorniť, že niektoré tie ustanovenia vami navrhovanej právnej úpravy sú veľmi vágne alebo veľmi všeobecné. Ako to, že cudzí majetok sa vydá do nebezpečenstva škody, to znamená, že nie, že je spôsobená škoda. Vydá sa iba do nebezpečenstva škody. Tá škoda dokonca nie je ani klasifikovaná, ani presne určená. Škoda môže byť dokonca jedno euro v tomto prípade, ako je to tu uvedené. Určite by nebola dobrá filozofia zákona asi v tom zmysle, že budeme napríklad trestať vodárov alebo zamestnancov povodí riek zato, že je niekde zákaz kúpať sa, a napriek tomu sa tam niekto aj tak ide kúpať a utopí sa. To isté je to prirovnanie, ale to isté môže nastať pri tých energetických alebo pri tých elektrických zariadeniach. Však na každom tom elektrickom zariadení je uvedené, že je to pod vysokým napätím, a keď chýba ten, niekto ukradne ten kryt a chýba tam ten kryt, tak hádam nepôjdem sa tam chytať sa tých káblov, či teda sú fakt pod tým vysokým napätím, keď je to tam napísané, čiže my nemôžeme riešiť niečo také, že fakt, čo je všeobecne známe, že je to životu nebezpečné, a niekto to predsa tam pôjde sa toho dotknúť, alebo kúpať sa niekde, alebo ja neviem, niečo obdobné. Zato, že zomrie, že mu chýbalo to elementárne povedzme povedomie. No a fakt, tie všeobecne prospešné zariadenia sú príliš široký pojem, kde sa viete dostať do roviny trestného činu podľa vami navrhovaného § 288 aj pri rozbití lampy verejného osvetlenia. Ďakujem.
P. Hrušovský, predseda NR SR: (2004-12-01):
Teraz dávam slovo poverenému spravodajcovi výboru pre životné prostredie pánovi poslancovi Muránskemu a prosím ho, aby z poverenia výboru Národnú radu informoval o výsledku prerokúvania zákona vo výboroch, ktorým bol pridelený, ako aj o stanovisku a odporúčaní gestorského výboru. Nech sa páči, pán poslanec.
Glváč, Martin, podpredseda NR SR (2017-09-13):
Ďakujem. Dávam slovo spoločnému spravodajcovi z výboru pre pôdohospodárstvo a životné prostredie poslancovi Mikulášovi Krajkovičovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru, nech sa páči.
Pčolinský, Peter, poslanec NR SR (2022-09-22):
Pán predsedajúci, prosím vás len upresniť informáciu, po prerokovaní prvého čítania hlasuje sa ihneď alebo o sedemnástej? A ak chcete, ja môžem odpovedať aj kolegovi Šeligovi, lebo zjavne asi nedával pozor počas hlasovania o dvanástej. (Reakcie z pléna.)
Hrnčiar, Andrej, podpredseda NR SR (2017-04-04):
Otváram všeobecnú rozpravu. Do rozpravy som dostal dve písomné prihlášky, za klub OĽANO Soňa Gaborčáková a ďalšou písomne prihlásenou je pani poslankyňa Silvia Shahzad. Takže vyhlasujem päťminútovú prestávku, budeme pokračovať hlasovaním. (Prestávka.) (Po prestávke.)
Drdul, Dominik, poslanec NR SR (2022-12-05):
Ďakujem ti veľmi pekne za pozmeňujúci návrh, kolegyňa. Je mi cťou, že môžem byť spolupredkladateľom takéhoto návrhu zákona a rád by som ešte v krátkosti reagoval na isté výhrady, ktoré boli prednesené vo vzťahu k tomuto návrhu zákona, alebo možno ešte odznejú. Či náhodou niekoho nediskriminujeme alebo neberieme niekomu kompetencie, napríklad verejnému ochrancovi práv. Nie, nemyslím si. Či už z pohľadu toho, ako máme v našom právnom poriadku definovanú diskrimináciu, lebo potom by nebolo možné vytvoriť ani orgány ako napríklad komisár deti. Ale ďalšia vec, ku ktorej by som sa chcel vyjadriť, je ešte tá, tá premisa, že oberáme verejného ochrancu práv o právomoci, ktorá je tiež nepravdivá, pretože žiadnym spôsobom do jeho právomoci v tomto zákone nevstupujeme. Vytvárame iba pluralitu možností, na ktoré sa daný človek pri svojej túžbe o ochranou svojich vlastných práv môže obrátiť a ku ktorej sa môže utiekať, ak má pocit, že bolo do jeho práv zasiahnuté. Ďakujem.
Hort, Milan, podpredseda NR SR (2011-07-01):
No tak vypnite pána predsedu. Teraz dávam slovo tým, ktorí sa prihlásili ešte ďalej do rozpravy písomne. A ešte za poslanecký klub Slovenskej národnej strany nie je tu pán poslanec Rafael Rafaj, potom sú ešte prihlásení písomne páni poslanci Marek Maďarič a Dušan Jarjabek a po ich vystúpeniach dám potom priestor na možnosť prihlásiť sa ústne do rozpravy. Slovo v rozprave má pán poslanec Rafaj. Nech sa páči.
Gašpar, Tibor, podpredseda NR SR (2024-09-13):
Ďakujem, pán poslanec. Pán poslanec Saloň.
Balódi, Ladislav, poslanec NR SR (2018-06-19):
Vážený pán predsedajúci, panie poslankyne, páni poslanci, v rozprave vystúpil jeden poslanec. Gestorský výbor odporúčal o návrhoch uvedených vo IV. časti spoločnej správy v bodoch 1 až 5 hlasovať spoločne s odporúčaním ich schváliť. Pán predsedajúci, prosím, dajte hlasovať o návrhoch uvedených v bodoch 1 až 5 vo IV. časti spoločnej správy spoločne s odporúčaním gestorského výboru ich schváliť.
Hrnčiar, Andrej, doterajší podpredseda NR SR (2020-03-20):
Pán poslanec Ján Szőllős.
Zmajkovičová, Renáta, podpredsedníčka NR SR (2012-05-15):
Pán poslanec, budete reagovať? (Reakcia poslanca.) Nie. Ďalším ústne prihláseným do rozpravy je pán poslanec Muňko. Nech sa páči, máte slovo.
Ďuriš Nicholsonová, Lucia, podpredsedníčka NR SR (2017-09-14):
Vyhlasujem ešte možnosť prihlásiť sa k tomuto bodu ústne. Končím možnosť prihlásiť sa ústne do rozpravy. Týmto vyhlasujem všeobecnú rozpravu k tomuto bodu za skončenú a prerušujem rokovanie o tomto bode programu. Ďalším bodom programu je prvé čítanie o návrhu poslancov Borisa Kollára, Milana Krajniaka, Petra Pčolinského, Adriany Pčolinskej a Petra Štarchoňa na vydanie zákona, ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa mení a dopĺňa zákon č. 527/2002 Z. z. o dobrovoľných dražbách a o doplnení zákona Slovenskej národnej rady č. 323/1992 Zb. o notároch a notárskej činnosti v znení neskorších predpisov. Návrh zákona je pod tlačou 667, návrh na jeho pridelenie na prerokovanie výborom je v rozhodnutí pod č. 674. Dávam teraz slovo, mám tu napísaného pána poslanca Milana Krajniaka, došlo k zmene, takže poprosím pána Petra Pčolinského, aby nám predmetný návrh zákona uviedol, nech sa páči. [Rokovanie o návrhu poslancov Národnej rady Slovenskej republiky Borisa Kollára, Milana Krajniaka, Petra Pčolinského, Adriany Pčolinskej a Petra Štarchoňa na vydanie zákona, ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa mení a dopĺňa zákon č. 527/2002 Z. z. o dobrovoľných dražbách a o doplnení zákona Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov , tlač 667.]
Bugár, Béla, podpredseda NR SR (2017-02-07):
Ďakujem. Pán spravodajca, chcete zaujať stanovisko? Nie. Prerušujem rokovanie o tomto bode programu. Teraz pristúpime k prvému čítaniu o návrhu poslankyne Anny Zemanovej na vydanie zákona, ktorým sa dopĺňa zákon 414/2012 Z. z. o obchodovaní s emisnými kvótami, tlač 379. Pani poslankyňa Zemanová, nech sa páči, máte slovo a môžete odôvodniť návrh. Pán poslanec, netelefonujte v rokovacej sále, prosím vás! Pán poslanec! Nech sa páči, pani poslankyňa. (Rokovanie o návrhu poslankyne Národnej rady Slovenskej republiky Anny Zemanovej na vydanie zákona, ktorým sa dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov , tlač 379.)
Paška, Pavol, predseda NR SR (2013-09-11):
(Hlasovanie.) 141 prítomných, 81 bolo za, 11 proti, 48 sa zdržalo, 1 nehlasoval. Návrh sme postúpili do druhého čítania.
Pellegrini, Peter, predseda NR SR (2015-11-19):
Ďakujem pekne. Prosím vás teraz, pán podpredseda vlády, aby ste v limite 15 minút odpovedali na otázky adresované predsedovi vlády podľa vyžrebovaného poradia. Prvá otázka je od pána poslanca Milana Géciho a znie: Vážený pán predseda vlády, udalosti z Paríža ukázali, že bezpečnosti a opatrnosti nikdy nie je dosť, hlavne keď teroristi prekračujú hranice medzi húfmi migrantov do Európy nekontrolovateľne. Aké bezpečnostné riziká po týchto udalostiach hrozia Slovenskej republike a ako je na to Slovensko pripravené? Nech sa páči, môžete odpovedať.
Baránik, Alojz, poslanec NR SR (2019-09-25):
Ďakujem pekne za tie slová. Pravda je tá, že bolo by pekné, keby naozaj to, čo bolo uvedené, bolo tým rozhodujúcim kritériom. Avšak vieme, že akú úlohu v očiach tých, ktorí väčš..., tých, ktorí väčšinovo tu rozhodujú, akú úlohu Ústavný súd má pre nich hrať. Vidíme to aj podľa toho, kto už bol na Ústavný súd v minulosti touto partičkou nanominovaný a zmieňovaný prezidentom aj vymenovaný. A vidíme to aj podľa toho, že ako prebiehala voľba doteraz a akí všelijakí uchádzači boli nanominovaní do tohto procesu všelijakými pofidérnymi zástupcami týchto pochybných záujmov. Takže je to ťažké pre nás, ktorí sa snažíme zo Slovenska urobiť právny štát, a bude to ešte veľmi ťažký boj a nie je úplne jednoznačné, že ako dopadne. Vieme však, že Ústavný súd môže zohrať dôležitú úlohu, a že či to bude úloha pozitívna alebo negatívna, to sa možnože rozhodne už aj pri dnešnej voľbe. Ďakujem ešte raz.
Laurenčík, Milan, podpredseda NR SR (2022-02-11):
Na vaše vystúpenie šesť faktických poznámok. Nech sa páči, pán poslanec Radovan Kazda ako prvý.
Jurinová, Erika, podpredsedníčka NR SR (2016-02-11):
Dávam slovo teda pánovi poslancovi Miškovovi.
Bugár, Béla, podpredseda NR SR (2011-07-13):
Pán poslanec.
Hatráková, Katarína, poslankyňa NR SR (2022-12-08):
Ďakujem, pán predseda. Vážené poslankyne, vážení poslanci, spoločná správa výborov obsahuje šesť pozmeňujúcich návrhov. V rozprave predložila pozmeňujúci návrh pani poslankyňa Kozelová. Pán predsedajúci, dajte, prosím, hlasovať o bode 1 až 6 zo spoločnej správy a to s odporúčaním gestorského výboru schváliť.
Laurenčík, Milan, podpredseda NR SR (2022-03-16):
Dve faktické poznámky na vaše vystúpenie. Ako prvý – pán poslanec Richard Vašečka, nech sa páči.
Benčík, Ján, poslanec NR SR (2023-05-25):
Aj tento návrh zákona je iba ďalšou kapitolou v tzv. hrdinskom boji so slamenými panákmi, pretože ten počet ľudí, ktorí žiadajú u nás o azyl, jasne hovorí, že migranti sa Slovensku vyhýbajú ako čert krížu, ale zaujala ma tá zmienka o náraste, o možnom náraste kriminality súvisiacej s pobytom migrantov, vzhľadom na to, že by za sedemčlennú skupinu poslancov, z ktorej dvaja boli právoplatne odsúdení, čiže jeden za rozširovanie neonacistických symbolov, pretože predával obleky so symbolmi neonacizmu, potom jeho brat, ktorý tu medzi vami nie je, bol opäť právoplatne... tiež právoplatne odsúdený, ďalší váš poslanec bol právoplatne odsúdený za jazdu pod vplyvom alkoholu a ublíženie na zdraví s rasovým motívom. Ďalší kolega, ktorý práve ma pred chvíľou spomínal, sa vyhol odsúdeniu len tým, nie preto, že by bol nevinný, ale preto, že súd nedokázal, teda vyšetrovateľ nedokázal bez pochýb dokázať, že tie veci, za ktoré bol, bol trestne stíhaný, dal napr. do svojho počítača, no a ďalší sa vyhol stíhaniu tým, že poprel, že profil na Facebooku bol jeho, kde uverejňoval antisemitské statusy.
P. Hrušovský, predseda NR SR: (2004-06-24):
L. Martinčeková, poslankyňa: Ďakujem, pán minister, za odpoveď. Mám ešte jednu doplňujúcu otázku. Mám informáciu, že v ružinovskej nemocnici sa do konca mesiaca má znížiť počet lôžok približne o 1/3. Mňa by v tejto súvislosti teda zaujímalo, ako sa tieto zmeny dotknú pacientov? Ďakujem.
Suja, Miroslav, poslanec NR SR (2021-05-03):
Ďakujem za slovo, pán podpredseda. No nedá mi nevyjadriť sa na ministra Mičovského. Ako sme tu počuli, 22 minút hovoril samý balast. Samý balast, o ničom. Aké ministerstvo, aké je šedé, a kopu sprostostí. Je to najneschopnejší minister pôdohospodárstva v histórii Slovenska, najneschopnejší. Môže byť človek akokoľvek dobrý, ale tá neschopnosť je tak veľká, že ničí komplet celý vidiek. Fraška pri výbere riaditeľa Poľnohospodárskej platobnej agentúry, fraška pri výbere riaditeľov Lesov, Štátnych lesov. Skutočnosť, že do Plánu obnovy nedostal poľnohospodárstvo, kde sa bil do pŕs, že ak nebude, odstúpi. Žiadna pomoc pre potravinárov. Dosadzovanie kamarátov do rôznych funkcií a známych do vedenia štátneho podniku na ministerstvo a podobne, tam všade dosadzoval pochybných ľudí. Absolútna manažérska neschopnosť a skutočnosť, že nedokázal absolútne vybaviť nič. Len kopu rečí Vy keď ste ho niekedy počúvali hodinu alebo 20 minút, on dokáže rečniť o cestičke, o každej somarine, ale po hodine sa nedozviete nič. Ani na jednu odbornú otázku, ktorú som mu položil, nedokázal odpovedať. To je minister pôdohospodárstva. Z programového vyhlásenia vlády nedokázal dosiahnuť nič. Takže, pán minister, prestaňte už pomáhať ľuďom, nerobte nič, to vás o to žiadajú a dodržte slovo a odstúpte, lebo čoho sa chytíte, to pokazíte. Viete, on si takých top manažérov vybral, že by mu ich aj Kočner závidel. Tých dvoch podarených bratov z Krupiny, čo narobili také zmätky v Mestských lesoch Krupina, a teraz jeden vedie protikorupčnú jednotku a druhý je v Štátnych lesoch v top manažérskej funkcii! A majú sa kontrolovať navzájom?!
J. Ďuračka, poslanec: (2007-11-28):
Ale nedá mi, aby som sa nedotkol dvoch vecí. Bohužiaľ, už predchodcovia o tom rozprávali, ale je to fond rozvoja bývania a životné prostredie. Pokiaľ si zoberieme fond rozvoja bývania, vieme, že existuje už 12 rokov. Čiže za tých 12 rokov sa tam akumulovalo dostatočné množstvo finančných zdrojov na to, že tie vratky, ktoré, ako som si zistil, v priemere robia ročne až 1,8 mld. korún. Čiže keď si zoberieme vklady, ktoré sú zhruba z rozpočtu 6 mld. korún a zoberieme si 1,8 mld. korún, čiže pomaly do 8 mld. korún sa dostávame, fond rozvoja bývania v tomto prípade pôsobí ako banka, čiže môžeme to tým štýlom brať. A druhá vec, vo fonde je, samozrejme, počet žiadateľov, ktorí o tú dotáciu žiadali. Čiže je to adekvátne prísunu zdrojov. A druhá vec, takisto tie povodňové zábrany. Nedá mi sa toho trocha dotknúť, keď to tu bolo veľakrát spomínané. Ako viete, každý rok boli nejaké povodne a škody a obrovské škody spôsobené a stálo to aj ľudské životy. Každý ľudský život stojí za to, aby tie miliardy tam boli dané. Iba toľko. Ďakujem.
M. Hort, podpredseda NR SR: (2009-02-03):
A slovo má teraz pani spravodajkyňa, nech sa páči.
Bugár, Béla, podpredseda NR SR (2016-04-22):
Pán poslanec Baránik.
Grečková, Lea, poslankyňa NR SR (2014-07-09):
Vážený pán predseda, v rozprave vystúpili traja poslanci, pán poslanec Mičovský, pani poslankyňa Košútová a pán poslanec Csicsai. Pán poslanec Mičovský podal pozmeňujúci a doplňujúci návrh. Pani poslankyňa Košútová požiadala o vyňatie bodu 2 spoločnej správy na osobitné hlasovanie. Teraz pristúpime k hlasovaniu o pozmeňujúcich a doplňujúcich návrhoch z rozpravy. Pán predseda, dajte hlasovať o bode 1 s odporúčaním gestorského výboru schváliť.
Pročko, Jozef, poslanec NR SR (2024-02-09):
Ďakujem. Hovoril si o tom, že to niečo bude stáť a naozaj toto je ten najväčší problém všetkých zákonov, ktoré tu budú predkladať, pretože aj po včerajšom dni je jasné, že ten zákon si schválili preto, aby tie financie, ktoré, ktoré sú tam, sa mohli beztrestne rozkrádať. A toto je ten najväčší problém, pán Viskupič, a som rád, že si na to upozornil, pretože v každom jednom ministerstve, na každom jednom fleku sa dosadzujú ľudia, ktorí s odbornosťou nemajú čo robiť. Sú to ľudia, ktorí sú naozaj závislí na SMER-e, sú to ich rodinní príslušníci, sú to ľudia, ktorí, ktorí s odbornosťou nemajú absolútne nič spoločné. A opakujem, ten súvis so včerajškom a odhlasovaním si beztrestnosti, odhlasovaním si toho, že kľudne sa môže na úradoch, na ministerstvách kradnúť a ľudia, ktorí to urobia, dostanú podmienku, možno dostanú zlatú klietku a užívať si budú milióny, ktoré nakradli. Čiže toto je ten, toto je ten najväčší dôvod toho, že včerajší zákon prešiel a toto je aj to, čo sa tu bude diať a naozaj pozorne, pozorne keď sledujem každý jeden zákon, ktorý predkladajú, tak v každom jednom zákone majú tieto kulehy. Je to taká tá DNA Smerohlasu a aj SNS, že na každom jednom, na každom jednom kšefte zarobiť, na každom jednom kšefte pre svojich, pre našich ľudí dať, dať im to, čo by mali dostať obyčajní ľudia. A aj o tom, o tom je aj to zvyšovanie ich platov. Oni rozprávali o tom, že sú sociálni demokrati a prvé, čo spravili, tak si ministri, ministri si zvýšili platy, zvýšil si platy Fico, podpredsedovia vlády, takže toto je ten sociálny štát, toto je to sociálno, ktoré oni priniesli svojím vládnutím. Je to obrovská hanba.
P. Hrušovský, predseda NR SR: (2005-07-01):
Otváram rozpravu o tomto bode programu. Pýtam sa, či sa chce niekto prihlásiť do rozpravy ústne, keďže som nedostal žiadne písomné prihlášky. Nie. Končím možnosť prihlásiť sa do rozpravy. Vyhlasujem rozpravu za skončenú. A prerušujem rokovanie o tomto bode. A prosím pána prezidenta, aby uviedol a odôvodnil Národnej rade návrh výročnej správy o činnosti Fondu národného majetku Slovenskej republiky za rok 2004 . Nech sa páči, pán prezident. J. Kojda, prezident Prezídia Fondu národného majetku SR: Ďakujem veľmi pekne. Vážený pán predseda, dámy a páni, tento materiál sa predkladá na základe toho istého zákona ako materiál predchádzajúci, avšak zachytáva celkovú činnosť a pozíciu Fondu národného majetku v priebehu roku 2004. K 31. 12. mal fond majetkové účasti v 121 akciových spoločnostiach a celkovo vlastnil 59 mil. akcií. Celkové príjmy fondu za tento rok predstavovali 17,32 mld. korún, v čom 66 % boli dividendy a zostatok boli príjmy z predaja majetku a akcií. Výdavky smerovali na 95 % na základe rozhodnutí vlády na posilnenie štátnych finančných aktív a je z nich financovaný štátny dlh a splácanie úverov so štátnou zárukou. Za pozornosť ešte stojí 640 mil. korún, ktoré sme poskytli obciam ako náhradu za vybudované energetické zariadenia a plynárenské zariadenia. Obciam bolo v minulom roku taktiež prevedených viac ako 8 mil. kusov akcií vo vodárenských spoločnostiach a až na dve vo všetkých týchto spoločnostiach už sú majoritnými vlastníkmi obce a rozhodujú o ich chode. Chcel by som ešte uviesť, že fond pokračuje vo vyplácaní dlhopisov zo zrušenej druhej vlny kupónovej privatizácie. Je to na základe novely, ktorú nám schválila Národná rada v minulom roku. A pristúpili sme k tomu hlavne z toho dôvodu, že z týchto dlhopisov väčšinu nie je možné vyplatiť pre neukončené dedičské konanie. Čo sa týka správy pohľadávok, fond dnes eviduje 263 živých zmlúv. Pohľadávky, ktoré sú ešte pred splatnosťou a niektoré idú až za horizont roku 2010, sú na úrovni asi 400 mil. korún. Samozrejme, máme aj pohľadávky po splatnosti, bolo ich za viac ako 21 mld. korún, viac ako 90 % je vymáhaných cestou konkurzov, asi za 2 mld. sú vymáhané cestou exekučných konaní. K 31. 12. sme boli aktívni v 253 súdnych sporoch. Ten pomer medzi aktívnou a pasívnou pozíciou fondu je asi 1 : 1. Na záver môjho úvodného slova by som chcel skonštatovať, že hospodárenie fondu v minulom roku v rámci tohto veľkého rozpočtu bolo prebytkové vo výške 142 mil. korún. A pokiaľ k tomu započítame čistý finančný zostatok z predchádzajúceho roku, naše hospodárenie za minulý rok bolo prebytkové vo výške 3,25 mld. korún. Ďakujem veľmi pekne.
I. Mikloš, podpredseda vlády a minister financií SR: (2003-12-11):
Obsahovo sú vlastne materiály totožné s jednou výnimkou, ktorú vlastne spomeniem a ktorá zatiaľ aj tak ešte premietnutá vlastne do týchto návrhov nie je. Takže tieto návrhy zákonov predkladám v súlade s plánom legislatívnych úloh vlády na rok 2003 a v súlade s procesom prispôsobovania národného právneho poriadku k právu Európskej únie. Z hľadiska národného programu na prijatie acquis communautaire a Partnerstva pre vstup patria tieto zákony medzi prioritné oblasti aproximácie práva. Zavedie nových mechanizmov má kľúčový význam pre vstup Slovenskej republiky do Európskej únie, pretože už nebudú existovať kontroly na hraniciach medzi členskými štátmi. Voľný pohyb tovarov, ktorý je jednou zo základných podmienok spoločného trhu, zabezpečí realizáciu mechanizmov daňových skladov, pozastavenie dane, zábezpek na daň, prevádzkovateľov daňových skladov, oprávnených príjemcov, sprievodných dokumentov a podobne. Zároveň je nevyhnutné zavedenie kontroly pohybu predmetu spotrebnej dane prostredníctvom kolobehu sprievodných dokumentov a dôsledného vedenia evidencií umožňujúcich kontrolu výroby, dovozu, pohybu a spotreby tovarov, na ktoré sa vzťahujú spotrebné dane so zámerom  minimalizácie možných daňových únikov. Vzhľadom na skutočnosť, že sadzby spotrebných daní sú už s jednou výnimkou na úrovni minimálnych sadzieb, nenavrhujú sa úpravy sadzieb. Tou jednou výnimkou, kde ešte vlastne na hranici minimálnej sadzby Európskej únie nie sme, je tabak. Ten vládny návrh nenavrhuje úpravy spotrebnej dane z tabaku, ale pri príprave štátneho rozpočtu došlo k dohode na tom,  že priority, ktoré sa vygenerovali, v diskusii bude možné zabezpečiť tým, že k 1. máju by došlo k miernemu minimálneho zvýšeniu spotrebnej dane z tabaku o jednu korunu na škatuľku, čiže o päť halierov  na cigaretu, čo ale bude podané, predpokladám, v rozprave ako poslanecký pozmeňujúci návrh. Za kľúčovú zmenu v predkladaných návrhoch zákonov je  potrebné považovať presun správy spotrebných daní z daňových úradov na colné úrady. Ministerstvo financií k uvedenej problematike pripravuje komplexný materiál s analýzou súčasného stavu a spôsobu riešenia a  s novými podmienkami presunov kompetencií medzi daňovou správou a colnou správou tak, aby nedošlo k zvýšeniu celkového počtu pracovníkov daňovej a colnej správy. Účinnosť týchto zákonov o spotrebných daniach sa navrhuje od 1. marca 2004 s výnimkou niektorých  ustanovení, ktoré nadobudnú účinnosť až k 1. máju 2004. Uvedené je potrebné na vytvorenie dostatočného časového priestoru pre administratívu spojenú s registráciami, vydávaním povolení, zložením zábezpek na daň, odberných  poukazov a podobne, ktoré sú nevyhnutné na uplatňovanie týchto zákonov odo dňa vstupu. Úspešnosť zavedenia nových daní do praxe bude závisieť od vytvorenia dostatočného časového priestoru pre daňové subjekty a správcov dane na osvojenie si mechanizmu fungovania zákona, na schvaľovanie daňových skladov, vydávaní povolení a tak ďalej. Vážený pán predseda, vážené panie poslankyne, vážení poslanci, prosím vás týmto o schválenie vládnych návrhov zákonov o spotrebných daniach. Ďakujem.
Blahová, Natália, poslankyňa NR SR (2018-09-17):
Ďakujem pekne. Pán Mazurek, mnoho táranín odznelo, ku ktorým sa nehodno vyjadrovať. Ale hovorili ste niečo o masáži spoločnosti a spoločnosť bola masírovaná aj tým, že černosi sú menejcenní, že sú menej inteligentní, že sú menej spoločensky uznaniahodní. Dnes sme už niekde inde, všakáno? Pred 100 rokmi mali ženy volebné právo iba v jedinej krajine sveta, na Novom Zélande, tam ženám priznali právo voliť v 1893. O ďalší prielom sa postaralo Fínsko, pred 100 rokmi zaviedlo volebné právo pre ženy, príslušníčky nežného pohlavia, tak mohli voliť a byť volené v nasledujúcich voľbách 1907, hej. Čiže nič nie je v našej spoločnosti stabilné, svet sa vyvíja a vyvíja sa, smeruje k tomu, aby boli ľudské práva, aby boli uznané každému človeku. Hovorili ste o pedofiloch, ktorí by sa chceli sobášiť. No, ako neviem, kde máte problém s chápaním logiky, keď tu ide o dve plnohodnotne vyvinuté fyzické osoby, svojprávne, ktoré s plným vedomím a so zmyslom pre realitu uzatvárajú vzťah. Tam dieťa nemá možnosť takýto vzťah uzatvoriť v žiadnom prípade a v žiadnom štáte. Preto s týmito demagógiami choďte do kelu. Napríklad v Starej Mezopotámii sa homosexualita považovala za bežnú záležitosť, doslova rovnoprávnosť s heterosexuálmi dosiahli homosexuáli v antickom Grécku. Čiže to je len na margo toho, aká hrozná novinka je toto pre vývoj spoločnosti. A varujeme my pred vami, ktorí kolaborujete s mafiánskymi štruktúrami vládnej moci, rozkradli ste kus štátu, ktorý vám bol zverený do vašej správy, a zato by sme si nevšimli, žeby ste sa ohlasovali napríklad proti vraždeniu a rozkrádaniu tohto štátu... (Prerušenie vystúpenia časomerom.)
T. Cabaj, podpredseda NR SR: (2010-01-20):
Panie poslankyne, páni poslanci, nasleduje prvé čítanie o vládnom návrhu zákona, ktorým sa mení zákon č. 92/1991 Zb. o podmienkach prevodu majetku štátu na iné osoby v znení neskorších predpisov a mení zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov . Vládny návrh zákona je pod tlačou 1448, návrh na jeho pridelenie na prerokovanie výborom je v rozhodnutí predsedu 1450. Prosím ministra hospodárstva Slovenskej republiky Ľubomíra Jahnátka, aby vládny návrh zákona uviedol.
B. Zala, poslanec: (2006-09-07):
Ide o vymenovanie do Parlamentného zhromaždenia Rady Európy, Parlamentného zhromaždenia NATO, Parlamentného zhromaždenia Stredoeurópskej iniciatívy, Parlamentného zhromaždenia Organizácie pre bezpečnosť a spoluprácu v Európe, Parlamentné zhromaždenie Západoeurópskej únie a Euro-stredomorské parlamentné zhromaždenie. Rozloženie do príslušných delegácií je výsledkom rokovaní politického grémia Národnej rady. Dovoľte mi zároveň, aby som v túto chvíľu ako spravodajca odporučil, aby sa o vymenovaní delegácií hlasovalo verejne a naraz spolu po schválení, samozrejme, prípadných pozmeňujúcich návrhov v diskusii. Ďakujem, pán predseda. Prosím, otvorte rozpravu.
Hrnčiar, Andrej, podpredseda NR SR (2018-10-17):
Pán poslanec Jurzyca.
Jarjabek, Dušan, poslanec NR SR (2021-09-28):
Čítať viete dobre, pani Zemanová, ale aby sme sa vrátili k meritu veci, viete, my sa tuná bavíme len a len o nejakom uznesení vzhľadom na to, že sa tu chystá jedno monštruózne zdražovanie energií, plynu a elektriky. O nič iného nejde, len o jedno uznesenie, kde máte informovať, čo s tým uznesením chcete robiť alebo nechcete robiť. Pán poslanec, toto, toto je princíp, prečo sme tu a prečo teda o čomsi by sme sa mali baviť, či takéto uznesenie áno alebo nie, a nie tu kadejaké tie bočáky a, a také tie podprahové urážania vy tzv. sociálni demokrati a podobné veci. A čo teraz vám máme povedať, že vy tzv. poslanec, ktorý tu už nebude o pár mesiacov? Veď ako o tomto hádam tá debata nebude, nie? Vy máte hovoriť len o tom, či takéto uznesenie beriete na vedomie, či súhlasíte s tým zdražovaním, čo proti tomu chcete robiť, ak niečo chcete vôbec robiť, a o tom mala byť táto debata v prvom rade zo strany pána ministra hospodárstva. No a nie je. No tak ako keď nie je, no tak dobre, no tak to zoberme na vedomie, môžme túto schôdzu skončiť, poďme domov a vybavená vec. Ale tá podstata tejto schôdze bola v niečom úplne inom. Nie vôbec v tom, o čom ste hovorili vy.
Mihalik, Marcel, poslanec NR SR (2021-06-22):
Vážený pán predsedajúci, v rozprave nevystúpil žiaden poslanec a spoločná správa neobsahuje žiadne pozmeňujúce ani doplňujúce návrhy. Pán predsedajúci, sme v treťom čítaní, otvorte, prosím, rozpravu.
Žiga, Peter, podpredseda NR SR (2023-12-07):
S reakciou na faktické poznámky pán poslanec Migaľ.
Gaborčáková, Soňa, poslankyňa NR SR (2017-09-12):
Ďakujem za slovo. Pani kolegyňa pomenovala dosť veľa problémov, ktoré som ja sčasti vysvetlila pánovi ministrovi, že teda všetci, čo prídu po ňom, budú mať problémy s danou problematikou. Kľúčovým je, že nevalidoval zákon 448 a tým pádom sa nenašiel ten priestor, ako nastaviť nanovo systém. Čo sa týka tej domácej opatrovateľskej služby, tak ako hovorím, opäť bolo potrebné sa zamerať na to, komu by sa mala poskytovať, v akej kvalite by sa mala poskytovať, a teda zavádzať povinné percento z podielových daní obcí a miest k tomu. Z toho mi vychádza, že služby potrebujú novú typizáciu, ktoré budú zamerané teda na dlhodobú starostlivosť a služby krízovej intervencie podľa reality, ktorá teda nastala po roku 2009. Druhú takú vec ste spomenuli odmeňovanie pracovníkov. Je to skutočne alarmujúce a hrozí kolaps skutočne odmeňovania, keďže valorizácia bola naposledy v rámci sociálnych služieb spustená v roku 2009, hoci minimálna mzda za tých osem rokov vzrástla zhruba o 20 percent. A tretia vec, ktorá súvisí vlastne s tým, je aj ekonomicky oprávnené náklady. Tie sú u verejných poskytovateľov o 17 % vyššie, ako môžme my teda neverejní poskytovatelia refundovať na základe ekonomicky oprávnených nákladov. Tam chýba napríklad daň z motorových vozidiel. Ak robíte prepravu klientov zo zariadenia do zariadenia... (Prerušenie vystúpenia časomerom.)
Figeľ, Ján, podpredseda NR SR (2015-05-15):
S ďalšou faktickou Ján Mičovský.
Laurenčík, Milan, podpredseda NR SR (2021-01-12):
Na vaše vystúpenie jedna faktická poznámka. Nech sa páči, pán Ondrej Dostál.
Ďuriš Nicholsonová, Lucia, podpredsedníčka NR SR (2019-06-20):
Otváram všeobecnú rozpravu. Písomne sa neprihlásil nikto. Máte možnosť prihlásiť sa do rozpravy ústne. Končím možnosť prihlásiť sa do rozpravy. Neprihlásil sa nikto. Rozprava je skončená a prerušujem rokovanie o tomto bode programu. Ďalším bodom programu je druhé čítanie o vládnom návrhu zákona o výkone detencie a o zmene a doplnení niektorých zákonov . Vládny návrh zákona je uverejnený ako tlač 1426 a spoločná správa výborov má tlač 1426a. Poprosím ministra spravodlivosti pána Gála, aby vládny návrh zákona uviedol.
M. Hort, podpredseda NR SR: (2008-10-22):
Do rozpravy som nedostal žiadnu písomnú prihlášku, a preto sa pýtam, kto sa chce do rozpravy prihlásiť ústne. Pani poslankyňa Klára Sárközy, pán poslanec László Nagy, pán poslanec Zoltán Horváth, pán poslanec Róbert Madej. Uzatváram možnosť prihlásiť sa do rozpravy ústne. A slovo dávam pani poslankyni Kláre Sárközy. (Ruch v sále.) Poprosím všetkých, aj keď nás tu nie je veľa, keby sme veci, ktoré sa netýkajú tohto návrhu zákona, riešili mimo rokovacej sály. Ďakujem za porozumenie. Nech sa páči, pani poslankyňa.
Hrnčiar, Andrej, podpredseda NR SR (2017-02-07):
Takže vyhlasujem všeobecnú rozpravu za skončenú. Chce zaujať niekto stanovisko? Nie, ďakujem, prerušujem rokovanie o tomto bode. Ďalším bodom programu je prvé čítanie o návrhu poslancov Ondreja Dostála, Zuzany Zimenovej, Viery Dubačovej a Petra Osuského na vydanie zákona, ktorým sa dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov. Návrh zákona má tlač 410, návrh na jeho pridelenie na prerokovanie výborom je v rozhodnutí č. 427. Dávam slovo poslancovi Ondrejovi Dostálovi, aby návrh zákona uviedol. (Rokovanie o návrhu poslancov Národnej rady Slovenskej republiky Ondreja Dostála, Zuzany Zimenovej, Viery Dubačovej a Petra Osuského na vydanie zákona, ktorým sa dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov , tlač 410.)
Mizík, Stanislav, poslanec NR SR (2017-03-23):
Ďakujem za slovo. Ja som sa len pýtal, prečo majú Rusíni trikrát menej podľa kľúča ako rómska menšina? Čo sú oni menej? Ďakujem.
Jurinová, Erika, podpredsedníčka NR SR (2015-05-14):
Ďakujem, pán minister. Dávam slovo poverenému členovi výboru pre ľudské práva a národnostné menšiny poslancovi Jánovi Babičovi, aby informoval Národnú radu o výsledku prerokovania návrhu vo výbore.
Bugár, Béla, podpredseda NR SR (2019-09-11):
Nech sa páči. Prezentujme sa a hlasujme. (Hlasovanie.) Prítomných 140, za 138, proti 1, zdržal sa 1. Návrh sme schválili. Pán poslanec Baláž, prosím, aby ste uviedli hlasovanie v prvom čítaní o vládnom návrhu zákona, ktorým sa mení a dopĺňa daňový poriadok, tlač 1595. [Hlasovanie o vládnom návrhu zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1595.]
Šeliga, Juraj, podpredseda NR SR (2020-09-16):
Ďakujem pekne, pán minister. Dávam slovo spravodajkyni, ktorú určil gestorský výbor, pani poslankyni Hatrákovej. Nech sa páči.